open-index/open-wikipedia-markdown huggingface dataset:
Սեն Պրիեստ

**Սեն Պրիեստ** (ֆր.՝ *Saint-Priest*. . sɛ̃ pʁi(j)ɛst]}}), քաղաք և համայնք Ֆրանսիայի հարավ-արևելքում՝ Օվերն-Ռոն-Ալպեր երկրամասի Լիոնի մետրոպոլիսային շրջանում։ Ընկած է Լիոն քաղաքից հարավ-արևելք և նրա արվարձանների մեջ մեծությամբ չորրորդն է։ Ունի երկաթուղային կայարան, որն ընկած է Լիոնը Սենտ Անդրե լը Գեզ քաղաքին կապող երկաթգծի վրա։

19-րդ դարի ֆրանսիացի պատմաբան և երգիծական բանաստեղծությունների հեղինակ Օգյուստ Ալմեն (1815–1899) Սեն Պրիեստում որոշ ժամանակ աշխատել է որպես հարկահավաք։

## Ժողովրդագրություն

## Անվանի անձինք

* Էստելլա Կասկարինո (1997) - պրոֆեսիոնալ ֆուտբոլիստուհի, Մանչեսթեր Յունայթեդի և Ֆրանսիայի կանանց ազգային հավաքականի խաղացող
* Էվա Պերիսե (1994) - պրոֆեսիոնալ ֆուտբոլիստուհի, Չելսիի և Ֆրանսիայի կանանց ազգային հավաքականի խաղացող

## Պատկերասրահ

Château de Saint-Priest.jpg|Դղյակը
Image:Saint-priest 1900.jpg|Բնակավայրը 1900-ական թվականներին
Image:Saint_Priest_006.jpg|Տեո Արժանսի անվան մշակութային կենտրոնը
Aérodrome Lyon-Bron.JPG|Օդանավակայանը
Entrée du fort de Saint-Priest.jpg|Բերդի մուտքը


## Ծանոթագրություններ

## Արտաքին հղումներ
* Քաղաքի պաշտոնական կայքէջը 

Կատեգորիա:Ֆրանսիայի քաղաքներ
Կատեգորիա:Ֆրանսիայի համայնքներ
Կատեգորիա:Ֆրանսիայի բնակավայրեր
Արամ Մանուկյան փողոց (Շուշի)

**Արամ Մանուկյան փողոց**, փողոց Արցախի Հանրապետության Շուշիի շրջանի Շուշի քաղաքում։ Շուշիի կենտրոնական փողոցներից մեկն է։ Փողոցը կոչվում է Հայաստանի առաջին Հանրապետության հիմնադիր-առաջնորդներից մեկի՝ Արամ Մանուկյանի անունով։ Փողոցը ձգվում է Սուրբ Հովհաննես Մկրտիչ եկեղեցու (Կանաչ ժամ) հարևանությամբ՝ հատվելով Ղազանչեցոց փողոցին։

## Փողոցի անվանափոխություն
2020 թվականի 44-օրյա պատերազմի հետևանքով Շուշի քաղաքի հայաթափվելու ու օկուպացիայից հետո ադրբեջանցիներն ակտիվորեն վերանվանում են փողոցները՝ հայկական անունները փոխարինելով ադրբեջանականով։ Արամ Մանուկյան փողոցը ադրբեջանցիները անվանակոչում են Թուրքիայի Հանրապետության հիմնադիր Քեմալ Աթաթուրքի անունով։ Twitter-ի իր էջում Ադրբեջանում Թուրքիայի դեսպանը շնորհակալություն է հայտնել այս կապակցությամբ․ «Շուշիի գլխավոր փողոցներից մեկը կոչվում է «Աթաթուրքի փողոց»։ Շնորհակալություն»։

## Շենքեր և կառույցներ
* Սուրբ Հովհաննես Մկրտիչ եկեղեցի
* №2բ «Շուշի Գրանդ Հոթել» հյուրանոց

## Պատկերասրահ

Պատկեր:Kanach Zham2018-4.jpg|Սուրբ Հովհաննես Մկրտիչ եկեղեցին 2018 թվականին։
Պատկեր:Kanach Zham after the 2020 war, in September 2022.jpg|44-օրյա պատերազմից հետո ավերված Սուրբ Հովհաննես Մկրտիչ եկեղեցին՝ 2022 թվականին։


## Ծանոթագրություններ

Կատեգորիա:Շուշիի փողոցներ
Բենթոս

**Բենթոս** (<հուն.՝ benthos - խորություն, խորք) հոմանիշ անվանում՝ **բենթոն**, ծովային և մայրցամաքային ջրավազանների հատակին և հատակամերձ շերտերում ապրող օրգանիզմների ամբողջություն։ Տարբերում են կենդանական բենթոս (զոոբենթոս) և բուսական բենթոս (ֆիտոբենթոս)։  Ծովերի բուսական բենթոսը հիմնականում ներկայացված է ջրիմուռներով, իսկ քաղցրահամ ջրավազաններում՝ ծաղկավոր բույսերով։ Ծովերի կենդանական բենթոսն ավելի հարուստ է, քան քաղցրահամ ավազաններինը և ամբողջությամբ կազմված է անողնաշարավորներից ու ձկներից։ Լճակներում այն ներկայացված է սպունգներով, տարբեր որդերով, փափկամարմիններով, միջատների թրթուրներով։ Բենթոսի տեսակային կազմը և քանակը կախված է ջրավազանի խորությունից, վերջինիս քիմիական և ջերմաստիճանային ռեժիմից, ափի հեռավորությունից, հատակի բնույթից (քարքարոտ, ավազային, տղմային)։ Առաջին գոտու (առափնյա հատված) ֆիտոբենթոսում գերակշռում են կիսաընկղմված բույսերը (եղեգ, շամբ, կեռոն, բոշխ և այլն), երկրորդում՝ կիսաընկղմված բույսերը, որոնց տերևները լողում են ջրավազանի մակերեսին (օրինակ՝ ջրաշուշան), երրորդում՝ ընկղմված բույսերը, որոնց միայն ծաղիկներն են բարձրանում ջրի մակերևույթ (էլոդեա, շերեփուկախոտ և այլն)։ Բենթոսը ձկների և ջրային այլ կենդանիների սնունդ է։ Անուշահամ ջրերի ձկներ]ից բենթոսով են սնվում գետածածանը, ծածանը, բրամը, արծաթափայլ կարասը և այլն։

## Ծագում
Բենթոս տերմինը, որը ներդրել է Էռնստ Հեկկելը 1891 թվականին, ծագում է հունարեն  գոյականից, որը նշանակում է «ծովի խորություն»։ Բենթոսն օգտագործվում է քաղցրահամ ջրերի (ինչպիսիք են՝ լճերը, գետերը և առուները) հատակում ապրող օրգանիզմներին բնութագրելու համար։

## Ծանոթագրություններ

Կատեգորիա:Էկոլոգիա
Կատեգորիա:Ծովային կենսաբանություն
Կատեգորիա:Շրջակա միջավայր
Կատեգորիա:Օվկիանոսագիտություն
Stumblin’ In

«**Stumblin’ In**», երգ, որի կատարողներն են Քրիս Նորման և Սյուզի Քուատրո դուետը։ Ընդգրկվել է Սյուզի Քուատրոյի «if You Knew Suzi» …» ալբոմում։

Քրիս Նորմանն այդ ժամանակ Smokie խմբի վոկալիստն էր (ֆրոնտմեն), ուստի այս երգը նրա համար հեռացում էր իր խմբի հարդ ռոք հնչողությունից։

Երգը պատմում է այն մասին, թե ինչպես անսպասելիորեն սիրահարվում ես մի մարդու, որին երբեք չէիր սպասի, որ կսիրահարվես։

Երգը ԱՄՆ-ում հասել է 4-րդ հորիզոնականին (Billboard Hot 100-ում)։ Իսկ Մեծ Բրիտանիայում այն պակաս հաջողակ է եղել՝ UK Singles Chart սինգլային հիթ-շքերթում հասնելով ընդամենը 41-րդ հորիզոնականին։

Սյուզի Քուատրոյի կարիերայում, որը բրիտանական հիթ-շքերթներում ունեցել է հիթերի մի ամբողջ շարք, այդ երգն այդպես էլ մնացել է միակը, որն ԱՄՆ ազգային վարկանիշում ընդգրկվել է Թոփ 5-ում։

Ե՛վ Սյուզի Քվատրոյի, և՛ Քրիս Նորմանի (որպես մենակատար) համար այս երգը, ի վերջո, դարձել է կարիերայի ամենահաջողված երգը։ Քրիս Նորմանն հետագայում ունեցել է «Midnight Lady» երգը, բայց այն հաջողություն է ունեցել միայն մայրցամաքային Եվրոպայում, Մեծ Բրիտանիայում հիթ-շքերթներում չի հայտնվել։

## Քննադատների արձագանք
Ամերիկյան երաժշտական մամուլը ջերմորեն է ընդունել սինգլի թողարկումը։ Այսպես, *Record World* շաբաթաթերթը 1979 թվականի հունվարի 20-ին գրել է, որ երգը բրենդավորված է *Chinnichap* որակի նշանով, ինչն ինքնին բավարար առիթ է լսելու և Թոփ 40-ում հայտնվելու համար։ Billboard-ի գրախոսները նույնպես նշել են, որ պրոդյուսերն ու հեղինակը հստակ գիտեն, թե ինչպես օգտագործել հուկը լավագույն արդյունքի հասնելու համար։ Վոկալ դուետը համոզիչ է, իսկ խորամանկ գործիքավորումն ու մեղեդին պահպանվում են ամեն ինչում։ *Cashbox*-ի՝ ԱՄՆ երաժշտական արդյունաբերության երրորդ ամենշաբաթյա պրոֆեսիոնալ ամսագրի արձագանքը բացառություն չէր։ Նրա մեկնաբանները նույնպես բարձր են գնահատել կոմպոզիցիան և կանխատեսել են, որ այն կհայտնվի հիթ-շքերթներում։ «Նույնիսկ, չափավոր ռիթմը և կիթառի նուրբ հպումները, ընդհանուր լարային աջակցությունը և լավ երգելը այս նյութը դարձնում են Top 40-ին արժանի»։

## Երգացանկ

## Ձայնագրության մասնակիցներ
* Սյուզի Քուատրո – առաջատար վոկալ, բաս կիթառ
* Քրիս Նորման – առաջատար վոկալ, կիթառ
* Լեն Տակի – կիթառ
* Մայկ Դիկոն – ստեղնաշարային գործիքներ
* Դեյվ Նիլ– հարվածային գործիքներ
* Մայք Չեմփմեն – պրոդյուսեր, երգահան
* Նիքի Չին – երգահան

## Հորիզոնականներ հիթ-շքերթներում

## Ծանոթագրություններ

Կատեգորիա:1979 սինգլներ
Կատեգորիա:Երգեր այբբենական կարգով
Գամմա-բվիկ

**Գամմա-բվիկ** (), բվիկների ընտանիքի թիթեռ, բազմակեր վնասատու, որը վնասում է կտավատը, կանեփը, շատ բակլազգի, բանջարային մշակաբույսեր, շաքարի ճակնդեղը և այլ բույսեր։ Տարածված է Եվրասիայում։
## Նկարագրություն
Թևերի բացվածքը՝ 36–48 մմ, առջևինները՝ հողագույն մոխրագույն, գորշ կամ շիկավուն դարչնագույն՝ սև գծիկներով, ոլորուն շերտերով և անորոշ բծերով, մեջտեղում՝ V– տառի տեսքով արծաթավուն սպիտակ կամ դեղնավուն բծով, հետինները՝ մոխրադեղնավուն, հետին ծայրը՝ գորշ։ Թրթուրների երկարությունը՝ մինչև 32 մմ՝ 3 զույգ հատվածավոր կրծքային և նույնքան փորային զույգ ոտքերով։ Տերևները (սովորաբար եզրերը) կրծոտելով՝ թրթուրները կրճատում են բույսերի յուրացնող մակերևույթը, նրանց աճն ու զարգացումը հետ են մնում, տալիս են առավել ցածրորակ սերմերի սակավ բերք։ Հաճախ կրծոտում են կոկոնները, ծաղիկները, սերմնարանները, չհասունացած պտուղները։ Տարեկան զարգանում է 1-3 սերունդ։ Ձմեռել կարող է զարգացման տարբեր փուլերում, հաճախ՝ թրթուրները։

## Պայքարի միջոցառումներ
Մոլախոտերի ոչնչացում, խոր աշնանավար, տրիխոգրամի թողարկում, թրթուրների ոչնչացում՝ միջատասպաններով։

Կատեգորիա:Վնասատուներ
Կատեգորիա:Թիթեռներ
Ոսկե գնդակ 2023

**67-րդ «Ոսկե գնդակ» մրցանակաբաշխության պարգևատրում**



2023 թվականի հոկտեմբերի 30

----
Ոսկե գնդակ (տղամարդկանց)․  **[[Լիոնել Մեսսի]]**

(ութերորդ անգամ)
----
Ոսկե գնդակ (կանանց)․   **[[Այտանա Բոնմատի]]**

(առաջին անգամ)
----
Լավագույն երիտասարդ խաղացող (մինչև 21 տարեկան խաղացողներ)․ **[[Ջուդ Բելինգեմ]]**

(առաջին անգամ)
----
Լավագույն դարպասապահ․ Էմիլիանո Մարտինես

(առաջին անգամ)
----
Գերդա Մյուլլերի մրցանակ․  **[[Էրլինգ Հոլանդ]]**

(առաջին անգամ)
----
Տարվալ լավագույն ակումբ․ **[[Մանչեսթեր Սիթի]]**

(երկրորդ անգամ)

**Ոսկե գնդակ 2023** (), աշխարհի լավագույն ֆուտբոլիստների պարգևատրման 67-րդ ամենամյա արարողությունը, որը հանձնում է *[[France Football]]* ամսագիրը։ Թեկնածուների ցանկը հրապարակվել է 2023 թվականի սեպտեմբերին, իսկ արարողությունը տեղի է ունեցել 2023 թվականի հոկտեմբերի 30-ին։

## Տղամարդ թեկնածուներ

### Թեկնածուներ ըստ երկրների

### Թեկնածուներ ըստ ակումբների

## Կին թեկնածուներ

### Թեկնածուներ ըստ երկրների

### Թեկնածուներ ըստ ակումբների

## Կոպայի մրցանակի թեկնածուներ

## Յաշինի անվան մրցանակի թեկնածուներ

## Ծանոթագրություններ

Կատեգորիա:2023 ֆուտբոլում
Կատեգորիա:Ոսկե գնդակի մրցանակակիրներ
Կատեգորիա:Ֆուտբոլային մրցանակներ
Կրիոկինեզ

**Կրիոկինեզը** () ատոմների կինետիկ էներգիան նվազեցնելու և այդպիսով ջերմաստիճանը նվազեցնելու ունակությունն է, կարող է օգտագործվել սառույցը առաջացնելու կամ կլանելու համար։
Հայտնի է նաև որպես սառը և սառույցի մանիպուլյացիա, սառցե մոգություն։

## Ստուգաբանություն
«Կրիոկինեզ» բառը առաջացել է  և  բառերից։

## Գեղարվեստական գրականություն
Գեղարվեստական գրականության մեջ շատ են դեպքերը, երբ գեղարվեստական կերպարը կարող է կառավարել սառույցը։ Սառույցի ամենահայտնի օգտվողներից Sub-Zero-ն է Mortal Kombat ֆրանշիզայից, որը սերում է կրիոմանտների ընտանիքից։ *Sub-Zero* թիկնոցի երկու սեփականատերերը՝ Կուայ Լիանը, և նրա ավագ եղբայրը՝ Բի-Հանը, կարողանում են սառեցնել հակառակորդներին, ստեղծել սառցե կլոններ և կարող են կանչել սառույցի էլեմենտալին։ Մեկ այլ հայտնի օգտատերեր են Կապիտան Քոլդը (Լեոնարդ Սնարթ) և Միստր Ֆրիզը (Դոկտոր Վիկտոր Ֆրայս) DC Universe-ից, ովքեր կիսում են «Ինջասթիս 2» մարտական խաղի կերպարին։

## Տես նաև
*Պիրոկինեզ
*Տելեկինեզ

## Ծանոթագրություններ

## Արտաքին հղումներ
* https://powerlisting.fandom.com/wiki/Ice_Manipulation
* https://superpower-list.fandom.com/wiki/Cryokinesis

Կատեգորիա:Մոգություն
Պիեռֆիտ սյուր Սեն

**Պիեռֆիտ սյուր Սեն** (ֆր.՝ *Pierrefitte-sur-Seine*. , բառացի թարգմանած՝ նշանակում է *Սենի Պիեռֆիտ*), քաղաք և համայնք Ֆրանսիայում՝ Իլ դը Ֆրանս երկրամասի Սեն-Սեն Դենի դեպարտամենտում։ Փարիզի հյուսիսային արվարձանն է և ընկած է Ֆրանսիայի մայրաքաղաքի կենտրոնից՝ զրոյական կետից մոտավորապես 12 կիլոմետր հեռավորության վրա։

## Պատմություն
2005 թվականի դեկտեմբերին Պիեռֆիտը դարձել է Եվրոպայի առաջին բնակավայրը, որն ստացել է միջնորդ քաղաքի տիտղոս ու կարգավիճակ։

## Ժողովրդագրություն

## Տրանսպորտ
Քաղաքը կայարան ունի փարիզյան արվարձանները կապող RER ճեպընթաց երկաթուղային ցանցի RER D գծի վրա։

Համայնքի հարավային մասում՝ Ֆրանսիայի ազգային արխիվի նոր շենքի մերձակայքում գործում է փարիզյան մետրոյի 13-րդ գծի Saint-Denis – Université կայարանը։

## Կրթություն
Պիեռֆիտում գործում են հետևյալ կրթօջախները.
* 9 նախակրթարան (*maternelles*)
* 8 տարրական դպրոց
* 2 ցածրաստիճան ավագ դպրոց՝ Գյուստավ Կուրբեի և  Պաբլո Ներուդայի անունները կրող քոլեջները
Պիեռֆիտցի բազմաթիվ սովորողներ հաճախում են Լյուսի Օբրաքի անվան միջհամայնքային քոլեջը, Մորիս Ուտրիլլոյի անվան լիցեյը, որոնք գործում են հարևանությամբ գտնվող համապատասխանաբար Վիլտայոզում և Ստենում, ինչպես նաև Ստենի բարձրաստիճան ավագ դպրոցում, Փարիզի 8-րդ և 13-րդ համալսարաններում։

## Արվեստում
Պիեռֆիտը, որտեղ հասակ է առել կատակերգու և կինոռեժիսոր Խեյրոնը, դարձել է նրա մրցանակակիր *Մեր ամբողջ եռյակը* ֆիլմի նկարահանումների վայրը։

## Անվանի անձինք
*Թատերագիր և դերասան Ֆրեդերիկ Լեմետրը 1830-1845 թթ. միջակայքում ապրել է Պիեռֆիտում։
*Բնագետ Ալսիդ դ'Օրբինյին 1857 թ. մահացել է Պիեռֆիտում և թաղվել տեղի գերեզմանատանը։

## Քույր քաղաքներ
Պիեռֆիտ սյուր Սենի քույր քաղաքներն են՝
*Բրեյնթրի, Մեծ Բրիտանիա
*Ռյուդերսդորֆ բայ Բեռլին, Գերմանիա

## Պատկերասրահ

Image:Cassini Villetaneuse.jpg|Հատված Կասինիի քարտեզից
Image:PIERREFITTE-Tramway 11b.JPG|Քաղաքին սպասարկող տրամվայի 2 գծերից մեկը 11b-ն
Image:PIERREFITTE - La RN1.jpg|
Image:Besson - PIERREFITTE - Nouvelle Route - Usine Delgobe.JPG|
Image:Pierrefitte (93) Boucherie Chéreau Le Boeuf Gras 1909.JPG|
Image:PIERREFITTE- Vue Panoramique (partie Ouest).JPG|Բնակավայրի համայնապատկերը 20-րդ դարասկզբին
Image:Pilon - Pierrefitte - Vue générale.jpg|Գյուղատնտեսական աշխատանքների վերսկսումը հետպատերազմյան շրջանում
Image:INCONNU - PIERREFITTE - Passage Mercier.JPG|*Փոքր Պիեռֆիտ* թաղամասը
Image:Mairie de Pierrefitte-sur-Seine.jpg|Քաղաքապետարանը
Image:PIERREFITTE - L'Eglise.JPG|Եկեղեցին 20-րդ դարասկզբին
Image:Ville fleurie.svg]|


## Ծանոթագրություններ

## Արտաքին հղումներ
*Պիեռֆիտ սյուր Սենի պաշտոնական վեբ-հարթակը  

Կատեգորիա:Իդ դե Ֆրանսի բնակավայրեր
Կատեգորիա:Իդ դե Ֆրանսի համայնքներ
Կատեգորիա:Փարիզի արվարձաններ
Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Կատեգորիա:Ֆրանսիայի քաղաքներ
Խեյրոն

**Մանուչեհր Թաբիբ** (), հայտնի է բեմական **Խեյրոն անունով**, իրանական ծագումով ֆրանսիացի կատակերգու, դերասան և կինոռեժիսոր։  Միջազգային ճանաչում է ձեռք բերել որպես *«Մեր ամբողջ եռյակը»* ֆիլմի ռեժիսոր և գլխավոր դերակատար, որը առաջադրվել է «Սեզար» մրցանակի լավագույն առաջին լիամետրաժ ֆիլմի համար։  Նրա հաջորդ՝ *«Վատ սերմեր»* ֆիլմը (ֆրանսիական վերնագիրը՝ *Mauvaises Herbes* ) լայնորեն դիտվել է անգլիախոս երկրներում Netflix-ի միջոցով։

## Ֆիլմագրություն
### Որպես դերասան

### Որպես կինոռեժիսոր

## Ծանոթագրություններ

## Արտաքին հղումներ
* 

Կատեգորիա:1982 ծնունդներ
Կատեգորիա:Ապրող անձինք
Կատեգորիա:Արվեստի և գրականության ֆրանսիական շքանշանի ասպետներ
Կատեգորիա:Բեմական կեղծանուններ
Կատեգորիա:Իրանցի սցենարիստներ
Կատեգորիա:Կատակերգուներ
Կատեգորիա:Ֆրանսիացի կինոդերասաններ
Կատեգորիա:Ֆրանսիացի կինոռեժիսորներ
Ջովանի Վիլիոտտո

**Ջովանի Վիլիոտտո (****)** կամ **Ֆրեդերիկ Բերտրամ Ջիֆ (****)** (), ամերիկացի բազմակին խաբեբա։ Նա 105 անգամ ամուսնացել է, և գողանալով կանանց ունեցվածքը փախել։ Վիլիոտտոյի ամուսնությունները կայացել են 1949-1981 թվականներին ԱՄՆ 27 նահանգներում և 14 այլ երկրներում։

## Խաբեություններ
Ջովանի Վիլիոտտոն 1949-1981 թվականներին ամուսնացել է 105 կնոջ հետ՝ առանց ամուսնալուծվելու։ Դա հանգեցրել է նրան, որ նա արժանացել է ամենաշատ ամուսնություններ ունեցող տղամարդու կոչմանը։ Նա տարբեր ինքնություն էր ընդունել ամեն անգամ, երբ ամուսնացել է ինչ-որ մեկի հետ։ Մինչ այսօր վստահություն չկա, թե Ջովաննին նրա իսկական անունն է։ Նա ամուսնության առաջարկություն է արել ​​կանանց հետ հանդիպման առաջին օրը և ամեն անգամ փախել է կնոջ իրերով, իսկ հետո դրանք վաճառել է օգտագործած իրերի շուկաներում։ Վիլիոտտոյի վերջին զոհը՝ Շերոն Քլարկը, առաջինն է եղել, որ որոնման գործողություններ է ձեռնարկել և ինքնուրույն հայտնաբերել է նրան։

## Դատավարություն
Իշխանությունները Ջովանի Վիլիոտտոյին ձերբակալել են 1983 թվականին, իսկ դատավարությունը սկսվել է սկսվել է Արիզոնայի Ֆենիքս քաղաքում մարտի 28-ին։ Իշխանությունները կարողացել են 82 դեպքով ապացուցել անօրինական ամուսնությունը։ Վիգլիոտտոն դատարանում ցուցմունք է տվել, որ իր ծննդյան անունն է **Նիկոլայ Պերուսկով,** և ծնվել է 1929 թվականին Սիցիլիայում ռուսական ընտանիքում։ Ըստ դատախազների նրա ծննդյան անունը Ֆրեդերիկ Բերտրամ Ջիֆ էր, և նա ծնվել էր Բրուքլինում, Նյու Յորք, բայց տարիների ընթացքում օգտագործել է առնվազն 120 անուն։  Ապրիլի 11-ին ութ տղամարդկանց և չորս կանանցից բաղկացած երդվյալ ատենակալները 24 րոպեում կայացրել են իրենց դատավճիռը և մեղավոր ճանաչել 53-ամյա ամբաստանյալին։ Դատարանը խարդախության համար դատապարտել է 28 տարվա, երկամուսնության համար՝ վեց տարի և որպես լրացուցիչ պատիժ՝ 336 հազար դոլար տուգանք։

## Բանտարկություն և մահ
Նա իր բանտարկությունն սկսել է Արիզոնա նահանգի քրեակատարողական հիմնարկում։ Բանտում գրքերի հրատարակիչներն ու հեռուստաընկերությունները կապ են հաստատել նրա հետ, և նրանք նույնիսկ ցանկացել են շուկա հանել իր անվան տակ պոտենցիան բարձրացնող դեղամիջոց։  Ութ տարի պատիժը կրելուց հետո նա մահացել է ինսուլտից 1991 թվականի փետրվարի 1-ին 61 տարեկան հասակում։

## Ծանոթագրություններ

## Արտաքին հղումներ
* 
* 
* 

Կատեգորիա:Ամերիկացի հանցագործներ
Արցախի փողոց (Աբովյան)

**Արցախի փողոց**, փողոց Հայաստանի Կոտայքի մարզի Աբովյան քաղաքում։ Փողոցը սկիզբ է առնում Հատիսի փողոցի վերջնամասից, ապա անցնելով՝ Հադրութ (նախկինում՝ 5-րդ միկրոշրջան) ու Շուշի (նախկինում՝ 6-րդ միկրոշրջան) թաղամասերով և 7-րդ և 8-րդ միկրոշրջաններով, հատվում և ավարտվում է Սևանի փողոցում։ Փողոցը անվանակոչվել է 2022 թվականին՝ ի պատիվ Արցախի Հանրապետության։

## Փողոցի անվանակոչություն
2022 թվականի մայիսի 7-ին Աբովյանի համայնքապետարանից հայտնում են, որ Աբովյան համայնքի ավագանու՝ մայիսի 6-ին կայացած արտահերթ նիստում ընդունվել է համայնքի ղեկավար Էդուարդ Բաբայանի նախաձեռնած որոշումների նախագծեր, որոնցից մեկով, Աբովյան քաղաքի 5-րդ և 6-րդ միկրոշրջաններին հարող փողոցը, սկսած Հատիսի փողոցի վերջնամասից մինչև Սևանի փողոցի հետ հատումը, անվանակոչել «Արցախի փողոց»։

## Ծանոթագրություններ

Կատեգորիա:Աբովյանի փողոցներ
Արցախյան առաջին պատերազմում Ավետարանոցի նահատակված քաջորդիներին նվիրված հուշարձան

**Արցախյան առաջին պատերազմում Ավետարանոցի նահատակված քաջորդիներին նվիրված հուշարձան**, Արցախյան ազատամարտին նվիրված հուշարձան Արցախի Հանրապետության Ասկերանի շրջանի Ավետարանոց գյուղում։ Հուշարձանը գտնվում է Կուսանաց անապատի տարածքում՝ Հայրենական Մեծ պատերազմում զոհվածների հիշատակը հավերժացնող հուշարձանի մոտ։ Հուշարձանը տեղադրվել է 2013 թվականին։

## Պատմություն
Հուշարձանը Կուսանաց անապատի տարածքում տեղադրվել է 2013 թվականին։ Հուշարձանը կանգնեցվել է վանքի միջնադարյան պարսպի վրա

## Հուշարձանի ոչնչացում
44-օրյա պատերազմի ընթացքում՝ 2020 թվականի հոկտեմբերի 27-ին Ավետարանոց գյուղը բռնազավթվում է ադրբեջանական զինված ուժերի կողմից։

2021 թվականի հոկտեմբերի 7-ին տեսանյութ է տարածվում, որտեղ երևում է, թե ինչպես են ադրբեջանցի զինվորականները պղծում եկեղեցու և տապանատան տարածքը։ 2021-2022 թվականներին ադրբեջանցիների կողմից նկարահանված որոշ տեսանյութերից հստակ երևում է, որ ադրբեջանական կողմը վնասել է հուշարձանը, գրություններով պատել Հայրենական պատերազմի զոհերի հիշատակին կանգնեցրած հուշարձանը։ 2020-2022 թվականներին ներբեռնված տեսանյութերից երևում է, որ դեռևս կանգուն է նաև 2013 թվականին Արցախյան առաջին պատերազմում զոհված Ավետարանոցի հերոսների հիշատակին կանգնեցված հուշարձանը։ Տեսանյութերում թեև հուշարձանը մոտիկից նկարահանված չէ, սակայն տարածքի տեսարանները ցուցադրող հատվածներում այն երևում է։ Ավետարանոց գյուղի հերոսների հիշատակին կանգնեցված հուշարձանը տեսանելի է նաև 2023 թվականի ապրիլի 23-ին ադրբեջանցի օգտատիրոջ կողմից տեղադրված տեսանյութում։ Տեսանյութում հատկապես ուշադրություն է գրավում օգտատերերից մեկի մեկնաբանություն-հարցադրումը, թե ինչու դեռևս չեն քանդել խաչի արձանը։

Հաշվի առնելով Ադրբեջանի պաշտոնական քարոզչությունը և վերջին տարիների քաղաքականությունը, ըստ որի նման հուշարձանները համարվում են Ադրբեջանի համար «օկուպացիայի» խորհրդանիշ, ենթադրվում է, որ Իլհամ Ալիևի այցի կապակցությամբ հուշարձանը պարզապես ոչնչացրվել է։ Ենթադրվում է, որ 2023 թվականին, միգուցե ավելի վաղ է հուշարձանը ոչնչացվել։

## Պատկերասրահ

Պատկեր:Raffikojian-avetaranots-130537978.jpg|Կուսանաց անապատը և հուշարձանախումբը։
Պատկեր:Raffikojian-avetaranots-130705079.jpg|Հուշարձանը՝ Կուսանաց անապատից։
Պատկեր:Raffikojian-avetaranots-130522885.jpg|Կուսանաց անապատ տանող ճանապարհը։


## Ծանոթագրություններ

Կատեգորիա:Ասկերանի շրջանի հուշարձաններ
Կատեգորիա:Ավետարանոց
Կատեգորիա:Արցախյան ազատամարտի հուշարձաններ
Շուշիի հիվանդանոց

**Շուշիի շրջանային հիվանդանոց** (նաև՝ **«Շուշիի շրջանային բուժմիավորում» ՓԲԸ**), Արցախի Հանրապետության առողջապահության նախարարության ենթակայության տակ գործած շրջանային հիվանդանոց Արցախի Հանրապետության Շուշի քաղաքում։

## Պատմություն
2009 թվականին հիվանդանոցի վերանորոգված և ժամանակակից սարքավորումներով է վերազինված վիրաբուժական բաժանմունքում հաջողությամբ վիրահատվում են տասնյակ հիվանդներ։ Առաջին վիրահատությունը անցկացրել է Արցախի Հանրապետության առողջապահության նախարար Արմեն Խաչատրյանը։ Շուշիի շրջանային հիվանդանոցի վիրաբուժական բաժանմունքի վերանորոգման ու հանդերձման միջոցները հատկացրել է «Երկիր և մշակույթ» կազմակերպությունը, որի ֆինանսավորմամբ նախկինում վերանորոգվել են նշված հիվանդանոցի բուժական ու ծննդաբերական բաժանմունքները։

## Հագեցվածություն
2009 թվականի տվյալներով, ըստ հիվանդանոցի գլխավոր բժիշկ Վիգեն Խաչատրյանի, 15 մահճակալի համար նախատեսված բաժանմունքը հագեցած է համաշխարհային չափորոշիչներին համապատասխան սարքավորմամբ։ Շուշիի բնակիչներն այլևս ստիպված չէին լինի վիրահատվելու համար մեկնել Ստեփանակերտ։

## Ծանոթագրություններ

Կատեգորիա:Արցախի հիվանդանոցներ
Կատեգորիա:Շուշիի շենքեր և կառույցներ
Ֆերնանդո Լինդես

**Ֆերնանդո Լինդես** (, ), իսպանացի դերասան և մոդել, որն առավել հայտնի է «Skam» հեռուստասերիալի իսպանական «Skam España» տարբերակում կատարած Ալեխանդրո Բելտրանի դերով։

## Կյանք և կարիերա
Տաղանդներ որոնող Խավիեր Դելգադոն հայտնաբերել է նրան Instagram-ի միջոցով, սկզբից աշխատել է Uno Models-ում։ Նա քայլել է Մադրիդի, Լոնդոնի, Փարիզի, Նյու Յորքի և Միլանի բեմերում և որպես մոդել ներկայացրել է համաշխարհային ճանաչում ունեցող ապրանքանիշեր, ինչպիսիք են Գուչին, Pull and Bear-ը, Լուի Վիտոնը, Պրադան և Վերսաչեն։ Հետո նկարահանվել է David Delfín ապրանքանիշի համար։

Skam España-ում Ալեխանդրո Բելտրանի դերում կատարած առաջնաելույթի շնորհիվ՝ հայտնաբերել է, որ իրեն ավելի շատ դուր է գալիս դերասանական արվեստը և այն գերադասել է մոդելայինից։ 2019 թվականին՝ Այտանա Օկանայի «Skam España»-ում նկարահանվելուց հետո նրանք ընկերացեկ են և նա նկարահանվել է Այտանայի  «Nada Sale Mal» տեսահոլովակում։

2022 թվականին հայտարարվել է, որ նա Ալեքսանդրա Խիմենեսի հետ գլխավոր դերակատարում է ունենալու Atresmedia-ի «Սկանդալ, մոլուցքի պատմություն» հեռուստասերիալում։ Հայտարարվել է նաև, որ նա լինելու է Նեթֆլիքսի «Էլիտա» հեռուստասերիալիի յոթերորդ եթերաշրջանի դերասանական կազմի մեջ։ «Էլիտա» հեռուստասերիալում կատարել է Ջոելի դերը:

## Մրցանակներ և անվանակարգեր
Ինչպես 2020 թվականին, այնպես էլ 2021 թվականին ճանաչվել է լավագույն տղամարդ մոդելներից մեկը՝ models.com-ի կողմից, որը նորաձևության արդյունաբերության ամենակարևոր լրատվամիջոցներից մեկն է, կարճ ժամանակ անց ճանաչվել է որպես աշխարհի 50 ամենահայտնի մոդելներից մեկը։ 2022 թվականին «Esquire» ամսագրի կողմից արժանացել է «տ*արվա տղամարդ*» անվանակարգին։

## Անձնական կյանք
Գոլֆ խաղում է 8 տարեկանից, զբաղվում է կայակինգով և 2021 թվականին անալոգային տեսախցիկով մուտք է գործել «լուսանկարչության աշխարհ»։ Նա նաև հետաքրքրված է երաժշտությամբ և կինոյով։ Նա սիրում է ընկերների հետ բարձրանալ Նավասերադա և զբոսնել շների հետ։ Ունի երկու դաջվածք և սիրում է ուսումնասիրել և շփվել բնության հետ։ Հետո դարձել է ժամանակավոր ռեփ խմբի մաս, որը կոչվում էր «El grupo del corazón partido»:

Նա լավ հարաբերություններ է պահպանում իր երեք քույրերի հետ՝ մեկ մեծ և երկու կրտսեր։ Մինչև 2020 թվականը նա երբեք զուգընկեր չի ունեցել, բայց 2021 թվականից նա հարաբերությունների մեջ է մտնում մոդել Եվգենիա Արանզի հետ, որի հետ նա կիսում էր գործակալությունը։

## Ֆիլմագրություն

## Ծանոթագրություններ

Կատեգորիա:21-րդ դարի դերասաններ
Կատեգորիա:Իսպանացի կինոդերասաններ
Կատեգորիա:Իսպանացի հեռուստատեսային դերասաններ
Կատեգորիա:Իսպանացի մոդելներ
Կատեգորիա:Իսպանացի դերասաններ
Նոյի սյուր Մառն

**Նոյի սյուր Մառն** (ֆր.՝ Neuilly-sur-Marne. , nøji syʁ maʁn. բառացի թարգմանած՝ նշանակում է *Մառնի Նոյի*), քաղաք և համայնք Ֆրանսիաայի հյուսիսում՝ Իլ դը Ֆրանս երկրամասի Սեն-Սեն Դենի դեպարտամենտում։ Փարիզի արվարձաններից մեկն է և ընկած է Ֆրանսիայի մայրաքաղաքի կենտրոնից՝ զրոյական կետից մոտավորապես 13 կիլոմետր հեռավորության վրա, Մառն գետի ափերին։ Զբաղեցնում է շուրջ 7 քառակուսի կիլոմետր տարածք։ բնակչության թվաքանակը 2020 թվականի հունվարի տվյալներով եղել է 36 535։

## Ժողովրդագրություն

## Կլիմա

## Տրանսպորտ
Նոյի սյուր Մառնը իր տարածքում չունի Փարիզի մետրոյի կամ արվարձանային ճեպընթաց երկաթուղու  RER համակարգի  կայարան։ Նրա բնակիչներն օգտվում են RER-ի Նոյի Պլեզանս կայարանից, որն ընկած է հարևանությամբ գտնվող նույնանուն համայնքում՝ Նոյի սյուր Մառնի քաղաքային կենտրոնից 1,3 կիլոմետր հեռավորության վրա։

## Կրթություն
Քաղաքում գործում են հետևյալ կրթօջախները.
* 12 նախակրթարան (*maternelles*): 
* 10 տարրական դպրոց
* Ցածրաստիճան ավագ դպրոցներ համարվող երեք քոլեջ, որոնք կրում են Ժորժ Բրաքի, Ալբեր Կամյուի և Օնորե դը Բալզակի անունները
* 1 բարձրաստիճան ավագ դպրոց՝ Lycée Cugnot-ն

Մերձակայքում գործող բարձրաստիճան ավագ դպրոցներն են՝
* Ժորժ Կլեմանսոյի անվան լիցեյը՝ Վիլյեմոմբլում
* Գյուստավ Էյֆելի անվան լիցեյը՝ Գանյիում
* Էվարիստ Գալուայի անվան լիցեյը՝ Նուազի լը Գրանում

## Ծանոթագրություններ

## Արտաքին հղումներ
*Համայնքի պաշտոնական կայքէջը (ֆրանսերեն)

Կատեգորիա:Իդ դե Ֆրանսի բնակավայրեր
Կատեգորիա:Իդ դե Ֆրանսի համայնքներ
Կատեգորիա:Փարիզի արվարձաններ
Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Կատեգորիա:Ֆրանսիայի քաղաքներ
Սարգիս Հակոբյան (ֆուտբոլիստ)

**Սարգիս Գասպարի Հակոբյան** (), խորհրդային ֆուտբոլիստ, ԽՍՀՄ սպորտի վարպետ։

## Կարիերա
Ֆուտբոլ սկսել է խաղալ 10 տարեկանում։ 18 տարեկանից խաղացել է Լենինականի «Շիրակում»։ ԽՍՀՄ առաջնությունում հանդես է եկել «Շիրակ» (1959-1960), «Սպարտակ»/«Արարատ» Երևան (1961-1964), «Լոռի» Կիրովական (1964-1965), «Սպարտակ»/«Նարզան» Կիսլովոդսկ (1966-1968) ակումբներում։

1962 թվականին մասնակցել է ԽՍՀՄ գավաթի կիսաեզրափակչին։

Վարպետների թիմերում կարիերան ավարտելուց հետո խաղացել է Կիսլովոդսկի քաղաքային թիմում։ Աշխատել է «Միկրոկոմպոնենտ» (Ուչկեկեն) գործարանում, եղել է գործարանի թիմի խաղացող մարզիչ, որը երկրամասի չեմպիոն և գավաթակիր էր։ 1977 թվականից աշխատել է Կիսլովոդսկի թիվ 1 մարզադպրոցում որպես մարզիչ, այնուհետև «Կաշվե գնդակ» ֆուտբոլի մարզադպրոցի մարզիչ։ Նրա ուսանողների թվում են եղել Վիտալի Լիսենկոն, Յուրի Միրոշնիկը, Անատոլի Վովկը, Անդրեյ Կլեմենիշչևը, Ռուստամ Դուդովը։

Մահացել է 2014 թվականին։ Նույն թվականից Կիսլովոդսկում անցկացվում է Հակոբյանի հիշատակին նվիրված ամենամյա մանկական ֆուտբոլի մրցաշարը։ Մրցաշարերի անցկացման նախաձեռնողը որդին է՝ Արթուր Հակոբյանը, որը Կիսլովոդսկի դումայի պատգամավոր է, ԴԿ հանգստավայրի տնօրեն։

## Ծանոթագրություններ

Կատեգորիա:Հայ ֆուտբոլիստներ
Կատեգորիա:Խորհրդային ֆուտբոլային մարզիչներ
Կատեգորիա:Խորհրդային ֆուտբոլիստներ
Գալինա Վորոպայ

**Գալինա Վլադիմիրովնա Վորոպայ** (), ռուս ռեժիսոր, սցենարիստ, նկարիչ-մուլտիպլիկատոր «Мельница» ստուդիայում։

## Կենսագրություն
1972 թվականի փետրվարի 24-ին Լենինգրադում։

1990 թվականին գերազանց ավարտել է Լենինգրադի վերականգնողական ուսումնարանը։ 1996 թվականին ավարտել է Ռուսական պետական Ա․ Ի․ Գարցենի անվան մանկավարժական համալսարանը՝ ստանալով մասնագիտական դիպլոմ։ 1995-2003 թվականներին զբաղվել է ուսումնական գործով։

2002 թվականին «Мельница» ստուդիայում ավարտել է նկարիչ-մուլտիպլիկատորական դասընթացները՝ Կոնստանտին Բրոնզիտի գլխավորությամբ, իսկ 2003-2016 թվականներին աշխատել է ստուդիայում տարբեր անիմացիոն նախագծերի վրա, ինչպիսիք են՝ «Լունտիկը և իր ընկերները» և «Բարբոսկիններ»։ 2003 թվականին ավարտել է Սանկտ Պետերբուրգի Իլյա Եֆիմովիչ Ռեպինի անվան արվեստի ակադեմիական ինստիտուտի երեկոյան նկարչության դասընթացները (4-ամյա կուրս)։

Մինչև 2012 թվականը համարվել է «Ռուսաստանի կինեմատոգրաֆների միության» անդամ, 2016 թվականին Սանկտ-Պետերբուրգյան կինոյի և հեռուստատեսության պետական համալսարանում եղել է ռեժիսուրայի բաժնի դոցենտ «մուլտիպլիկացիոն ֆիլմերի և համակարգչային գրաֆիկայի ռեժիսուրա» մասնագիտացմամբ։ Դասավանդել է մուլտիպլիկացիայի ռեժիսուրա և համակարգչային գրաֆիկա։

Մահացել է 2021 թվականի դեկտեմբերի 30-ին։ Մահվան պատճառը ենթաստամոքսային գեղձի և ստամոքսի քաղցկեղի 4-րդ փուլն էր։

## Կինեմատոգրաֆիա
### Նկարիչ-անիմատոր

* 2004 թվական, Կատուն և Աղվեսը
* 2004 թվական, Ալյոշա Պոպովիչը և Տուգարին Զմեյը

### Անիմացիայի ռեժիսոր
* 2008 թվական, Ֆեդոտ Աղեղնավորի Համարձակ ընկերոջ մասին

### Ռեժիսոր
* 2006—2013 թվականներ, 2015—2017 թվականներ, «Լունտիկը և իր ընկերները» (37-րդ սերիա)
* 2011—2014 թվականներ; 2016 թվական, «Բարբոսկիններ» (15-րդ սերիա)
* 2015—2021 թվականներ, Սմեշարիկներ
* 2018—2021 թվականներ, Մոնսիկներ
* 2020—2021 թվականներ, Տիման և Տոման
* 2021 թվական, Սուպեր ՄՅԱՈՒ (21-րդ սերիա)
* 2020—2021 թվականներ, Սմեշարիկի. Նոր եթերաշրջան

### Ռեժիսոր ռեժիսորական խմբում
* 2013 թվական, Իվան Ցարևիչը և գորշ գայլը 2
* 2014 թվական, Երեք հերոս. Ասպետի քայլը
* 2015 թվական, Իվան Ցարևիչը և գորշ գայլը 3
* 2011—2017 թվականներ, ռեժիսոր «Ուրֆին Ջյուսը և նրա փայտե զինվորները» լիամետրաժ անիմացիոն 3D ֆիլմի արտադրական թիմում

### Սցենարիստ
* 2006—2013 թվականներ, Լունտիկը և իր ընկերները *(139-րդ, 168-րդ, 236-րդ սերիաներ)*

## Ծանոթագրություններ

## Արտաքին հղումներ
* Воропай Галина Владимировна на Аниматор.ру
* 

Կատեգորիա:Ռուս կինոռեժիսորներ
Կատեգորիա:Ռուս մանկավարժներ
Կատեգորիա:Ռուս մուլտիպլիկատորներ
Կատեգորիա:Ռուս նկարիչներ
Կատեգորիա:Ռուս նկարչուհիներ
Կատեգորիա:Ռուս ռեժիսորներ
Կատեգորիա:Ռուս սցենարիստներ
Կատեգորիա:Քաղցկեղից մահացածներ
Գալային կլոր որդեր

**Գալային կլոր որդեր** (), կլոր որդերի դասի մի շարք մակաբույծ որդերի հավաքական անվանում։ Գալային կլոր որդերից առավել հայտնի են՝ հարավայինը, ճավայանը, գետնանուշինը, բամբակենունը, հյուսիսայինը։ Որդերն ախտահարում են բանջարաբոստանային, տեխնիկական, որոշ պտղատու և գեղազարդիչ բույսերը։ Զարգանում են արմատներում, առաջացնում գալեր (1 մմ և ավելի)։ Գալային կլոր որդերը  խաթարում են բույսի բնականոն ֆիզիոլոգիական կենսընթացները, նվազեցնում բերքատվությունը, իսկ երբեմն բույսը չորանում է։

## Պայքարի միջոցառումներ
Չվարակված տնկանյութի, կայուն սորտերի և մշակաբույսերի օգտագործում, խիստ վարակված օջախներում՝ թունաքիմիկատների կիրառում։

Կատեգորիա:Որդեր
Կատեգորիա:Կլոր որդեր
Գալգալոս

**Գալգալոս**, ժողովրդական ընտրասերմամբ ստացված ցորենի տեղական հինավուրց սորտ, որը բարելավվել է Գյումրու ընտրասերման կայանում։

## Նկարագրություն
Հասկը կարմիր է, անքիստ, երբեմն՝ քիստանման սրվածքով, թավոտ, իլիկաձև, փխրուն, 8-10 սմ երկարությամբ։ Հասունանալիս հաճախ հատիկները թափվում են։ Հատիկը սպիտակ է, ձվաձև, խոշոր։ 1000 հատիկի զանգվածը 32-40 գրամ է, կտրվածքը կիսաապակենման է։ Ցողունը միջին բարձրության է, խոնավ տարիներին գետնամածության հակում ունի։ Մեծապես տուժում է դեղին ժանգից, իսկ փոշեմրիկով և քարամրիկով համեմատաբար թույլ է վարակվում։ Միջահաս է։ Ցածր բերքատվության պատճառով նրա ցանքատարածությունները խիստ սահմանափակ են։

Կատեգորիա:Ցորենի սորտեր
Love Again (երգ, Սելին Դիոն)

**«Love Again»**, երգ, որը ձայնագրվել է կանադացի երգչուհի Սելին Դիոնը 2023 թվականի «Սիրիր կրկին» ֆիլմի սաունդթրեքի համար։ Երգը գրել են Դեն Ուիլսոնը և Ռոզալին Շերը։ Ուիլսոնը նաև հանդես է եկել որպես պրոդյուսեր**։** «Love Again»-ի թողարկվել է 2023 թվականի ապրիլի 13-ին։

## Նախապատմություն և թողարկում
«Courage» ալբոմի թողարկումից և համանուն համաշխարհային շրջագայության մեկնարկից հետո Դիոնը միացել է Ջեյմս Ս.Ստրոուզի «Սիրիր կրկին» ամերիկյան կատակերգական մելոդրամայի դերասանական կազմին։ Ֆիլմի նկարահանումները սկսվել են 2020 թվականի հոկտեմբերին և շարունակվել մինչև 2021 թվականի սկիզբը։ 2023 թվականի ապրիլի 13ին՝ ֆիլմի պրեմիերայից մեկ ամիս առաջ, Դիոնը թողարկել է «Love Again»-ը՝ իր առաջին ձայնագրությունը վերջին 4 տարվա ընթացքում, ինչպես նաև այն պահից, երբ նա 2022 թվականի դեկտեմբերին հայտարարել էր իր ախտորոշման մասին։

## Քննադատության արձագանքը
Billboard-ից Կաուֆմանը «Love Again»- ը բնութագրել է որպես «հուզիչ բալլադ» և  «նուրբ ակուստիկ երգ, որտեղ Դիոնը նրբորեն երգում է հուզիչ տողերը․ «Սարեր շարժելու կարիք չկա, պարզապես գնա/ Յուրաքանչյուր շարժում նոր հույզ է/ Պատասխաններ փնտրելու կարիք չկա, պարզապես մի հրաժարվիր փորձերից/ Արևը նորից կծագի/ Փոթորիկը նորից կթուլանա/ Սա վերջը չէ/ Եվ դու նորից կսիրես»։ Լոս Անջելես Թայմս-ից Նարդին Սաադը երգը նկարագրել է որպես «սիրելի դաշնամուրային բալլադ սիրելիի կորստի վիշտը հաղթահարելու մասին»։

## Երաժշտական տեսահոլովակ
Ֆիլմի տեսարաններով լիրիկական տեսահոլովակը YouTube-ում հրապարակվել է 2023 թվականի ապրիլի 13-ին։

## Չարթեր

## Թողարկման ժամանակացույց

## Ծանոթագրություններ

Կատեգորիա:Սելին Դիոնի երգեր
Բանան ձմեռային

**Բանան ձմեռային**, խնձորենու սորտ, որն ունի ամերիկյան ծագում, ստեղծվել է ժողովրդական ընտրասերման ճանապարհով և օգտագործվում է թարմ սպառման համար։

## Մշակում
Մշակվում է հիմնականում ՀՀ կենտրոնական, հյուսիսարևելյան՝ Լոռի-Փամբակի և Արարատյան դաշտավայրի նախալեռնային գոտում։

## Նկարագրություն
Ծառը միջին կամ  բարձրաճեցողության է, կլորավուն կամ տափկակլորավուն նոսր սաղարթով։ Պտղաբերում է տնկման 6-7 տարում։ Պտուղը խոշոր է, միջինը՝ 150 գ, կլորակոնաձև կամ երկարավուն կոնաձև, կողավոր, լավ արտահայտված կարով։ Մաշկը միջին հաստության, ամուր, հարթ, թեթևակի մոմափառով, բաց  դեղին վառ կարմիր երանգով։ Պտղամիսը բաց դեղին, ամուր, նուրբ, հյութալի, բուրավետ,  թթվաշաքաղցր ադամաթզի համով։ Բերքավաքը հոկտեմբերի սկզբին։ Բերքավությանը՝ 150-250 ց/հա։ Փոշոտիչները՝ բոլոր միջին և ուշ ժամկետներում ծաղկող ձմեռային սորտերը՝ Կանդիլ սինապ, Պարմեն ոսկյա ձմեռային,, Ռոզմարին սպիտակ։  Պտուղները պահպանվում են մինչև փետրվար։ Օգտագործվում են թարմ։ Պարունակում է 12,5% շաքար, 7 գ / լ թթու, 12 մգ/100 գ վիտամին C, պեկտին 0,52-0,73%։

## Ծանոթագրություններ

Կատեգորիա:Խնձորենու սորտեր
Գարդոնա

**Գարդոնա**, վինիլֆոսֆատ, քառաքլոր վինֆոս, քիմիական պատրաստուկ բույսերի՝ տերևակրծող թրթուրների, պտղակեր թիթեռների և այլ վնասատուների դեմ։  Շփումային ազդեցության միջատասպան է։ Արտադրվում է 50%-անոց և 70%-անոց թրջելի փոշու ձևով։ Կիրառում են 2-4 անգամ բամբակենու դաշտերում (1,3-1,5 կգ/հա ազդող նյութ), այգիներում (խնձորենի՝ 0,8–2,0, տանձենի, բալենի, սալորենի՝ 0,8-1,5 կգ/հա ազդող նյութ), հատապտղանոցներում (հաղարջենի՝ 0,8-1,5, կոկռոշենի՝ 0,6-1,0 կգ/հա ազդող նյութ)։ Վերջին մշակումը թույլատրվում է բերքահավաքից 20 օր առաջ։ Նվազ թունավոր է մարդկանց և կենդանիների համար։ Առավելագույն թույլատրելի կոնցենտրացիան խնձորի և կաղամբի մեջ 0,8 մգ/կգ է։

Կատեգորիա:Քիմիական պատրաստուկներ
Շուշիի Մուրացանի անվան ավագ դպրոց

**Շուշիի Մուրացանի անվան ավագ դպրոց**, հանրակրթական ավագ դպրոց Արցախի Հանրապետության Շուշի քաղաքում։

## Պատմություն
2009 թվականի սեպտեմբերի 1-ից Մուրացանի անվան միջնակարգ դպրոցը գործել է ավագ դպրոցի կարգավիճակով։ Դպրոցի ուսուցիչներն անցել էին վերապատրաստման հատուկ դասընթացներ։ Քայլեր էին ձեռնարկվել ավագ դպրոցի համար անհրաժեշտ նյութա-տեխնիկական բազայի, շենքի պայմանների բարելավման ուղղությամբ։ Նախատեսվել էր ստեղծել 4 լաբորատորիա։ Արցախի Հանրապետության կրթության ու գիտության նախարարությունը հատկացրել էր քիմիա, կենսաբանություն, ֆիզիկա և այլ առարկաների համար նախատեսված համապատասխան լաբորատոր սարքավորումներ։

Դպրոցում գործում էր երկու հոսք՝ բնագիտական-մաթեմատիկական և հումանիտար։ Ավագ դպրոց ընդունվելու համար դիմում էին հիմնականում շրջկենտրոնի բնակիչները, սակայն սպասվում էր, որ հայտեր կլինեն նաև շրջանի գյուղերի աշակերտներից։

## Ծանոթագրություններ

Կատեգորիա:Շուշիի դպրոցներ
Քունքոսկր

**Քունքոսկր** (), ուղեղային գանգի բարդ կառուցվածք ունեցող զույգ ոսկր։

Մասնակցում է գանգի հիմի և կողմնային պատի կազմությանը, հաստության մեջ են գտվում լսողության և հավասարակշռության օրգանները

Քունքոսկրը ստորին ծնոտի հետ կազմում է քունքստործնոտային հոդը, իսկ այտոսկրի հետ՝ այտային աղեղը:

## Կառուցվածքը
Քունքոսկրն ունի 4 մասեր՝ խրթեշային, թմբկային, վիմային(բրգային) և պտկաձևային։
ձախից|242x242փքս|frameless

* Խրթեշային մասը (pars squamosa) տափակ ոսկրային թիթեղ է, որը մասնակցում է գանգատուփի կողմնային պատի կազմությանը։
* Թմբկային մասը (pars tympanica) քառանկյուն ոսկրյա թիթեղ է, ձևավորում է արտաքին լսանցքի առաջային, հետին և ստորին պատերը։
* Պտկաձևային մասը(pars mastoidea) կազմում է բրգի հետին մասը, որը դեպի վար վերջանում է պտկաձևային ելունով(processus mastoideus):
* Վիմային (բրգային) մասը (pars petrosa) կարծր մաս է, նման է եռանիստ բուրգի, հիմը դարձած է դեպի դուրս, իսկ գագաթը՝ առաջ, դեպի սեպոսկրը։

### Խողովակները
Քունքոսկրի խողովակները վեցն են.

* Քնային խողովակ (canalis caroticus), որի միջով միջով գանգի խոռոչ է մտնում ներքին քնային զարկերակը:
* Քնաթմբկային խողովակիկներ (canaliculi caroticotympanici)՝ սկսվում են քնային խողովակի հետին պատի վրա և բացվում թմբկախոռոչում:
* Դիմային խողովակ՝ (canalis facialis s. Fallopii) սկսվում է ներքին լսողական անցուղու հատակից:
* Թմբկալարի խողովակիկ (canaliculus chordae tympani):
* Մկանափողային խողովակ (canalis musculotubarius):
* Թմբկային խողովակիկ (canaliculus tympanicus), որով անցնում է թմբկային նյարդը:

## Վնասվածքներ
Քունքոսկորի կոտրվածքները բաժանվել են երեք հիմնական կատեգորիաների՝ երկայնական, հորիզոնական և թեք: Հորիզոնական կոտրվածքները կապված են դեմքի նյարդի վնասվածքների հետ, իսկ երկայնականը՝ միջին ականջի ոսկրերի վնասվածքների հետ։

## Գրականություն

Մարդու նորմալ անատոմիա (1995թ.): Հեղինակներ՝ Ա.Ա. Սարաֆյան և Գ.Պ. Քյալյան (էջեր՝ 38-39):

## Արտաքին հղումներ
https://ysmubooks.am/uploads/ԳԱՆԳ

Կատեգորիա:Գանգ
Կատեգորիա:Ոսկրային համակարգ
Կատեգորիա:Անատոմիա
Կատեգորիա:Մարդու անատոմիա
Մկրատաձև հարված

**Մկրատաձև հարված** (**շրջադարձ հարված**, **բիսիկլետա**, ), տեխնիկական հնարք ֆուտբոլում, որը կատարվում է ոտնաթմբով՝ թռչող գնդակին, ոտքերը գետնից արագ հատելու օգնությամբ։ Հարվածի հետևանքով գնդակն անսպասելի ուղղվում է դեպի դարպաս կամ գլխահետև։ Հնարքի կատարման ժամանակ կատարողը նախ ընկնում է ձեռքերի, ապա մեջքի վրա։

Այդ հնարքի առաջին կիրառումը հստակորեն հաստատված չէ և վիճարկվում է մի քանի երկրների երկրպագուների կողմից, հիմնականում հարավամերիկյան, որն ավելի հավանական է, քան մյուսները։ Շատերը մկրատաձև հարվածի հեղինակ են համարում բրազիլացի լեգենդար ֆուտբոլիստ Լեոնիդաս դա Սիլվային։

Մկրատաձև հարված հնարքը չի հանդիպվում բոլոր  խաղում, տեխնիկայի կատարումը պահանջում է խաղացողի բարձր տեխնիկական հմտություն։ Սխալ կատարման դեպքում մարզիկը կարող է վնասվածք ստանալ։ Հնարքին ավելի հաճախ կարելի է ականատես լինել լողափնյա ֆուտբոլում։
center|frame|Մկրատաձև հարվածի փուլերն անկման ժամանակ

## Հայտնի կատարողներ
### Հարձակվողներ
* Դեյվիդ Արելանո
* Մարկո Բորիելլո
* Ալեխանդրո Վիլանուևա
* Պիտեր Կրաուչ
* Կառլո Պարոլա
* Պելե
* Ուգո Սանչես
* Լեոնիդաս դա Սիլվա
* Ռամոն Ասլա
* Կլաուս Ֆիշեր
* Զլատան Իբրահիմովիչ
* Կրիշտիանու Ռոնալդու

### Պաշտպաններ
* Մարսելո Բալբոա
* Էլիաս Ռիկարդո Ֆիգերոա Բրանդեր
* Գեորգի Ջիկիա

## Պատկերասրահ

Chilena de Sergio Ramos.jpg|Մադրիդի «Ռեալի» ֆուտբոլիստ Սերխիո Ռամոսը «Ատլետիկի» դեմ խաղում մկրատաձև
Francescoli River Plate Poland 1986.jpg|Էնցո Ֆրանչեսկոլին մկրատաձև հարվածի պահին
06 Chgo Beach Soccer Invitational Bicycle.JPG|Հնարքը ծովափնյա ֆուտբոլում
Rovesciata Carlo Parola.jpg|Իտալացի ֆուտբոլիստ Կառլո Պարոլան «Յուվենտուս» կազմում մկրատաձև հարված է կատարում «Ֆիորենտինայի» դեմ խաղում։ Հարվածը հայտնի է դարձել Իտալիայում, որից հետո՝ Եվրոպայում։ 
Shoja Khalilzadeh with Persepolis FC 2.jpg|Շոջա Խալիլզադեն հարվածի պահին


## Ծանոթագրություններ

## Արտաքին հղումներ
* Фазы удара через себя в падении на сайте Би-Би-Си.
* BBC Sport Academy&nbsp;– Step-by-step guide to perform a bicycle kick.
* Grassroots FIFA.com &nbsp;– Information on basic and special football techniques.
* UEFA Training Ground&nbsp;– Professional footballer explains the technique required to execute a successful bicycle kick.

Կատեգորիա:Ֆուտբոլ
Կատեգորիա:Ֆուտբոլային եզրույթներ
Starry Eyed

**«Starry Eyed»**, բրիտանացի երգչուհի-երգահան Էլլի Գոլդինգի երգը, որը թողարկվել է որպես նրա  «*[[Lights (ալբոմ, Էլլի Գոլդինգ)|Lights]]*» դեբյուտային ստուդիական ալբոմի երկրորդ սինգլ։

## Քննադատություն
*[[Digital Spy]]* պորտալից Նիք Լևինըգրել է, որ երգը կարողանում է իր մեջ միաժամանակ համատեղել և ֆոլկը, և փոփը, և պարը։ Այն թարթում է, բայց չի կորցնում իր ունիվերսալ գրավչությունը։ *[[NME|New Musical Express]]* ամսագրի քննադատ Մարկ Բոմոնտը «Starry Eyed»-ը անվանել է ալբոմի ամենապայծառ թրեքներից մեկը և նշել, որ Էլլին դրանում սիրահարված է թվում և շնչահեղձ է լինում դիսկոյի ռիթմերի ներքո։

## Կոմերցիոն հաջողություն
Երգը  UK Singles Chart-ում ընդգրկվել է 4-րդ հորիզոնականում՝ առաջին շաբաթվա ընթացքում վաճառելվով 49 118 օրինակով։ Նա այդ հորիզոնականում անցկացրել է ևս երկու շաբաթ՝ երկրորդ շաբաթվա ընթացքում վաճառելվով 45 579 օրինակով, իսկ երրորդ շաբաթվա ընթացքում՝ 39 942 օրինակով։ Երգը Մեծ Բրիտանիայում հավաստագրվել է որպես պլատինե 2017 թվականի մարտի 17-ին։

## Երաժշտական տեսահոլովակ
Երաժշտական տեսահոլովակը նկարահանել են ռեժիսորներ Ռոս Կուպերը և Բագսի Ռիվերբենք Սթիլը Լոնդոնի Ֆինսբերի քաղաքապետարանում։ Այն թողարկվել է 2010 թվականի հունվարի 20-ին։

Երկրորդ տեսահոլովակը, որը նկարահանել է ռեժիսոր Դուգան Օ'Նիլն Անգլիայի Սուրեյ կոմսության Փեյնշիլ պարկում, թողարկվել է 2011 թվականի հուլիսի 28-ին ամերիկյան շուկայի համար։

## Երգացանկ

***UK CD single**
#"Starry Eyed" – 2:58
#"Starry Eyed" (Russ Chimes Remix) – 5:10
#"Starry Eyed" (Little Noise Session) – 3:03

***UK digital EP**
#"Starry Eyed" – 2:57
#"Starry Eyed" (Russ Chimes Remix) – 5:08
#"Starry Eyed" (Little Noise Session) – 3:03
#"Starry Eyed" (Penguin Prison Remix featuring Theophilus London) – 5:10

***UK limited-edition 10" single**
:A. "Starry Eyed" – 2:58

***German CD single**
#"Starry Eyed" – 2:57
#"Fighter Plane" – 4:25

***German digital EP**
#"Starry Eyed" – 2:57
#"Starry Eyed" (Russ Chimes Remix) – 5:08
#"Starry Eyed" (Little Noise Session) – 3:03
#"Starry Eyed" (Penguin Prison Remix featuring Theophilus London) – 5:10
#"An Introduction to Ellie Goulding" (video) – 2:34

***US digital EP – The Remixes**
#"Starry Eyed" (Penguin Prison Remix) – 5:09
#"Starry Eyed" (Jakwob Remix) – 4:35
#"Starry Eyed" (Russ Chimes Remix) – 5:08
#"Starry Eyed" (Monsieur Adi Remix) – 4:42
#"Starry Eyed" (AN21 and Max Vangeli Remix) – 8:14

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Հավաստագրումներ

## Թողարկման պատմություն

## Ծանոթագրություններ

Կատեգորիա:2010 երգեր
Կատեգորիա:Էլլի Գոլդինգի երգեր
Սուրբ Աստվածածին եկեղեցի (Շոշ)

**Սուրբ Աստվածածին**, 19-րդ դարում կառուցված հայ առաքելական եկեղեցի Արցախի Հանրապետության Ասկերանի շրջանի Շոշ գյուղի հյուսիս-արևմտյան եզրամասում։ Եկեղեցու շուրջը տարածվում է հին ու նոր գերեզմանոցը։

## Հորինվածք
մինի|աջից|Սուրբ Աստվածածին եկեղեցու մուտքը, 2017 թվական
Սուրբ Աստվածածինը հորինվածքով ուղղանկյուն հատակագծով միանավ սրահ է։ Այն կառուցված է փոքր ու միջին չափերի սպիտակավուն, անմշակ ու կիսամշակ կրաքարով։ Սրբատաշ են միայն մուտքի, լուսամուտների եզրաքարերը և պատերի անկյունաքարերը։ Մուտքը հարավային կողմից է։ Եկեղեցին ունի ցածրիկ բեմ և երկու ավանդատուն։ Պատերին ագուցված են փոքրիկ խաչքարեր և տապանաքարեր, որոնք թվագրվում են 17-18-րդ դարերին։

Շքամուտքի վերնամասի արձանագրությունը.

Ավագ խորանի աջակողմյան արձանագրությունը.

## Պատմություն
Եկեղեցու մասին պատմական տեղեկությունները բացակայում են։

## Վիճակ
Խորհրդային տարիներին օտագործվել է տնտեսական նպատակներով։ Արցախյան պատերազմների ժամանակ եկեղեցին չի տուժել։ Վերանորոգման աշխատանքներն ավարտվել են 2022 թվականին։ Վերանորոգման ժամանակ, նախկին, չպահպանաած զանգակատան փոխարեն հավելվել է նորը։

2023 թվականին Ադրբեջանի կողմից Արցախում իրականացված էթնիկ զտումներից հետո Շոշ գյուղը հայաթափվել է և հայտնի չէ եկեղեցու ներկայիս վիճակի մասին։

## Արտաքին հղումներ
* Արցախի Շոշ գյուղի եկեղեցին բարեկարգվում է, օծվել է եկեղեցու խաչը

## Ծանոթագրություններ

Կատեգորիա:19-րդ դարի հայկական վանքեր և եկեղեցիներ
Կատեգորիա:Ասկերանի շրջանի վանքեր և եկեղեցիներ
Կատեգորիա:Եկեղեցիներ այբբենական կարգով
Կատեգորիա:Շոշ
Սուրբ Հարության եկեղեցի (Այգեստան)

**Սուրբ Հարության**, 1741 թվականին կառուցված հայ առաքելական եկեղեցի Արցախի Հանրապետության Հադրութի շրջանի Այգեստան գյուղում, Արևասար լեռան արևելյան հարավահայաց լանջին գտնվող գյուղատեղիում։

## Հորինվածք
Եկեղեցին հորինվածքով ուղղանկյուն հատակագծով միանավ բազիլիկ է։ Այն արևելյան կողմում ունի կիսաշրջանաձև խորան, իսկ ներքին ճարտարապետական առանձնահատկությանը բնորոշ մեկ ավանդատունը տեղադրված է խորանի հյուսիսային կողմում։

Այն կառուցված է հիմնականում կոպտատաշ քարերից։ Սրբատաշ կրաքարից են միայն արևմտյան պատուհանի, մուտքի  եզրամասերը և բարավորը։ Եկեղեցու միակ մուտքը հարավային կողմից է։ Լուսավորվում է արևելյան, հարավային և արևմտյան կողմերից բացվող մեկական պատուհաններից։ Ներքուստ թաղածածկ է, արտաքուստ ունի երկթեք, հողածածկ տանիք։ Գտնվելով լեռան հարավահայաց լանջին՝ եկեղեցու հյուսիսային պատն ամբողջությամբ և արևմտյան պատի մի հատվածը հողի մեջ է։

Երկարությունը 13, 5 մետր է, լայնությունը՝ 6,3 մետր, իսկ բարձրությունը՝ 4,5 մետր։

Մուտքի բարավորի վրա պահպանված եկեղեցու շինարարական արձանագրությունը․

Մուտքի սրբատաշ քարերը նույնպես արձանագիր են։ Եկեղեցուց հարավ տարածվում է հին գերոզմանատունը, տապանաքարերի մեծ մասը պահպանվել էին մինչև 2020 թվականին Ադրբեջանի կողմից Այգեստանի օկուպացիան։

## Պատմություն
Եկեղեցու մուտքի բարավորի արձանագրության համաձայն, սուրբ Հարության եկեղեցին կառուցվել է 1741 թվականին։

2020 թվականի հոկտեմբերից Այգեստան գյուղը և Սուրբ Հարության եկեղեցին գտնվում են ադրբեջանական օկուպացիայի տակ։

## Վիճակ
Եկեղեցին խորհրդային շրջանում օգտագործվել է որպես պահեստ, որի շնորհիվ պահպանվել է համեմատաբար բարվոք վիճակում։ Ներկայիս վիճակի մասին տեղեկություններ չկան։

## Ծանոթագրություններ

Կատեգորիա:18-րդ դարի հայկական վանքեր և եկեղեցիներ
Կատեգորիա:Այգեստան (Հադրութի շրջան)
Կատեգորիա:Եկեղեցիներ այբբենական կարգով
Կատեգորիա:Հադրութի շրջանի վանքեր և եկեղեցիներ
Էնթոնի Ուիլֆորդ Բրիմլի

**Էնթոնի Ուիլֆորդ Բրիմլի** (), ամերիկացի դերասան և երգիչ։

## Կենսագրություն
Էթոնի Ուիլֆորդ Բլիմլին ծնվել է Յուտա նահանգի Սոլթ Լեյք Սիթիում, անշարժ գույքի աշխատողի ընտանիքիում։ Մինչ դերասանական կարիերան սկսելը նա աշխատել է ռանչոյում որպես կովբոյ և դարբին, ինչպես նաև Հովարդ Հյուզի թիկնապահ։ Հյուզի հետ աշխատելուց հետո Բրիմլին գնաց կինո և հեռուստատեսություն, որտեղ նա սկսեց խնամել ձիերին ֆիլմերի նկարահանման հրապարակում։ 1960-ականների վերջին, իր ընկերոջ՝ դերասան Ռոբերտ Դյուվալի հորդորով, Բրիմլին իր դեբյուտը կատարեց կինոյում՝ ի սկզբանե հանդես գալով որպես հեծյալներ վեստերններում, ինչպես նաև հանդես գալով որպես կասկադյոր։ Դերասանին ճանաչում է ձեռք բերել 1970-ականների վերջին՝ «Չինական համախտանիշ» (1979)ֆիլմում իր դերից հետո։ Դրան հաջորդեցին ոչ պակաս հաջող դերեր «Առանց չար դիտավորության» (1981), «Ինչ-որ բան» (1982), «Նյու Հեմփշիր Հյուրանոց» (1984),"«Նուրբ ողորմություն» (1983), «Բնակտոր» (1984) և «Դժվար թիրախ» (1993) ֆիլմերում։

1985 թվականին Վիլֆորդ Բրիմլին հաջողությամբ խաղացել է Բեն Լակետի դերը «Կոկոն» ֆանտաստիկ ֆիլմում, որը պատմում է ծերանոցի մի խումբ բնակիչների մասին, ովքեր կապ են հաստատել արտերկրյա քաղաքակրթության ներկայացուցիչների հետ։ Ֆիլմը, որն իր դերասանական կազմում հավաքել է անցյալի այնպիսի աստղերի, ինչպիսիք են Դոն Ամիչին, Ջեսիկա Տենդի և Մորին Սթեփլթոնը, մեծ հաջողություն է ունեցել և արժանացել երկու «Օսկար» մրցանակի։ Երեք տարի անց լույս տեսավ «Կոկոն․Վերադարձ» ֆիլմի շարունակությունը, որտեղ Վիլֆորդ Բրիմլին նաև էկրանին մարմնավորեց ծերունի Բենի կերպարը։ 1990-ականներին Նրա ամենահիշարժան դերերից մեկը Ուիլյամ Դևաշերն էր Սիդնի Փոլաքի «Ընկերություն» թրիլերում։

1979 թվականին Բրիմլիի մոտ ախտորոշվել է շաքարախտ, որից հետո նա լրջորեն զբաղվել է բուժմամբ՝ դառնալով դիաբետի ամերիկյան ասոցիացիայի ակտիվիստ, որը 2008 թվականին նրան ճանաչել է պատվավոր անդամ։ Նա շատ ժամանակ է հատկացրել հիվանդանոցներ այցելելուն, որտեղ այցելել է դիաբետով հիվանդներին և խորհրդատվություններ անցկացրել՝ հիվանդներին այդ հիվանդությամբ ապրելու մասին կրթելու նպատակով։

Բացի այդ, Վիլֆորդ Բրիմլին ակտիվիստ էր Յուտա նահանգում ձիարշավների թույլտվության համար, ինչպես նաև Դեմ էր Նյու Մեքսիկոյում աքլորամարտերի արգելքին։ Դերասանը պոկեր խաղի մեծ երկրպագու էր,ժամանակին մասնակցելով Պոկերի Համաշխարհային շարքին։ 2008 թվականին Բրիմլին հանդես եկավ Ջոն Մաքքեյնի աջակցությամբ ԱՄՆ նախագահի ընտրություններում։

Մահացել է 2020 թվականի մարտի1-ին։

## Ընտրված ֆիլմագրություն

## Ծանոթագրություններ

Կատեգորիա:20-րդ դարի ամերիկացի դերասաններ
Կատեգորիա:20-րդ դարի ամերիկացի տղամարդ դերասաններ
Կատեգորիա:20-րդ դարի դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի դերասաններ
Կատեգորիա:ԱՄՆ-ի Հանրապետական կուսակցություն
Կատեգորիա:ԱՄՆ-ի հանրապետական կուսակցության անդամներ
Կատեգորիա:Ամերիկացի երգիչներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Դերասաններ այբբենական կարգով
Կատեգորիա:Կասկադյորներ
Կատեգորիա:Կինոդերասաններ
Կատեգորիա:Համացանցային մեմեր
Կատեգորիա:Ամերիկացի կատակերգուներ
Կատեգորիա:Ամերիկացի հասարակական գործիչներ
Կատեգորիա:Ամերիկացի տղամարդ հնչյունավորողներ
Պոնտո-Կոմբո

**Պոնտո-Կոմբո** (ֆրանսերեն՝ **Pontault-Combault.** . pɔ̃to kɔ̃bo), քաղաք և համայնք Ֆրանսիայի հյուսիս-կենտրոնական Իլ դը Ֆրանս երկրամասում ՝ Սեն է Մառն դեպարտամենտում։ Փարիզի արևելյան արվարձանն է և ընկած է Ֆրանսիայի մայրաքաղաքի կենտրոնից՝ զրոյական կետից   հեռավորության վրա։ Զբաղեցնում է 13,64 քառակուսի կիլոմետր տարածք։ 2011 թվականի տվյալներով բնակչության թվաքանակը եղել է 36 458, 2014 թվականի տվյալներով՝ 38 135, 2020 թվականի հունվարի տվյալներով՝ 37.579:

## Պատմություն
Պոնտո-Կոմբո համայնքն ստեղծվել է 1839 թվականին՝ Պոնտո և Կոմբո համայնքների միավորման արդյունքում։ Համայնքի վարչակազմի շենքը ( *[[Քաղաքապետարան|mairie]]* ) գտնվում է Կոմբոյում։

Նախքան այս միավորումը, Պոնտոյին Ֆրանսիական հեղափոխության ժամանակ արդեն միցվել էր Բերշեր համայնքը։

## Տրանսպորտ
Պոնտո-Կոմբոյին սպասարկում է փարիզյան արվարձանները միմյանց և մայրաքաղաքի հետ կապող ճեպընթաց երկաթուղային համակարգի՝ RER-ի Émerainville–Pontault-Combault կայարանը, որն ընկած է RER համակարգի E գծի վրա։

## Ժողովրդագրություն
Բնակիչները կոչվում են *Pontellois-Combalusiens*:

## Տես նաև
* Սեն և Մառն դեպարտամենտի համայնքներ

## Ծանոթագրություններ

## Գրականություն
* Le patrimoine des communes de la Seine-et-Marne - tome 2, Paris, Editions Flohic, 2001, 1507 p. (ISBN 2-84234-100-7), « Pontault-Combault », p.&nbsp;1231–1235
* Édouard Lebeau, Trois paroisses de la Brie française : Pontault, Berchères, Combault. Éditions Raimbault à Saint-Maur, 1974 (contient une bibliographie).
* Le Patrimoine des Communes de la Seine-et-Marne. Flohic Éditions, tome II, Paris 2001, p.&nbsp;1230-1235, (ISBN 2-84234-100-7)
* Bernard Huchet, Pontault-Combault, 1994
* Construire la ville. L'urbanisme en Seine-et-Marne au xxe siècle, Archives départementales de Seine-et-Marne, coll. "Mémoire et Documents", 2007 (en vente aux Archives départementales [archive])
* Abruti de fonctionnaire, livre satirique sur Pontault-Combault et la fonction publique écrit par un employé de la ville. Éditions du Panthéon, 2011. (ISBN 2754711988). Réédité en 2014 sous le titre de "On ne réveille pas un fonctionnaire qui dort" aux éditions l'Archipel (ISBN 2809813833)

## Արտաքին հղումներ
* Պաշտոնական կայք (in French)
* 1999 Հողօգտագործում, IAURIF-ից (Փարիզ-Իլ-դե-Ֆրանս շրջանի քաղաքաշինության և զարգացման ինստիտուտ) (in English)

Կատեգորիա:Սեն է Մարնի համայնքներ
Կատեգորիա:Ֆրանսիայի քաղաքներ
Կատեգորիա:Իդ դե Ֆրանսի բնակավայրեր
Կատեգորիա:Ֆրանսիայի համայնքներ
Կատեգորիա:Փարիզի արվարձաններ
Կատեգորիա:Իդ դե Ֆրանսի համայնքներ
Կատեգորիա:1839 թվականին հիմնադրված բնակավայրեր